CELEX: 62008TN0303
Language: lv
Date: 2008-07-30 00:00:00
Title: Lieta T-303/08: Prasība, kas celta 2008. gada 30. jūlijā — Tresplain Investments /ITSB — Hoo Hing ( Golden Elephant Brand )

11.10.2008   
            
            
               LV
            
            
               Eiropas Savienības Oficiālais Vēstnesis
            
            
               C 260/14
            
         Prasība, kas celta 2008. gada 30. jūlijā — Tresplain Investments/ITSB — Hoo Hing (“Golden Elephant Brand”)
   (Lieta T-303/08)
   (2008/C 260/26)
   Valoda, kādā sagatavots prasības pieteikums — angļu
   Lietas dalībnieki
   
      Prasītājs: Tresplain Investments Ltd, Honkonga (Ķīna) (pārstāvis — D. McFarland, barrister)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otrs procesa Apelāciju padomē dalībnieks: Hoo Hing Holdings Ltd, Romford (Apvienotā Karaliste)
   Prasītāja prasījumi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2008. gada 7. maija lēmumu lietā R 889/2007-1 un
            
         
               —
            
            
               piespriest ITSB atlīdzināt tiesāšanās izdevumus.
            
         Pamati un galvenie argumenti
   
      Kopienas preču zīme, kuru lūdz atzīt par spēkā neesošu: grafiska preču zīme “Golden Elephant Brand” attiecībā uz precēm, kas ietilpst 30. klasē — Kopienas preču zīmes reģistrācijas pieteikums Nr. 241 810
   
      Kopienas preču zīmes īpašnieks: prasītājs
   
      Lietas dalībnieks, kas lūdz atzīt Kopienas preču zīmi par spēkā neesošu: otrs procesa Apelāciju padomē dalībnieks
   
      Personas, kas lūdz atzīt Kopienas preču zīmi par spēkā neesošu, preču zīmes tiesības: nereģistrēta grafiska preču zīme “GOLDEN ELEPHANT”, kas izmantota Apvienotajā Karalistē
   
      Anulēšanas nodaļas lēmums: noraidīt pieteikumu atzīt preču zīmi par spēkā neesošu
   
      Apelāciju padomes lēmums: atcelt Anulēšanas nodaļas lēmumu
   
      Izvirzītie pamati: Padomes Regulas Nr. 40/94 73. panta un 74. panta 1. punkta pārkāpums, jo Apelāciju padome kļūdaini ņēma vērā apgalvotos faktus, kā arī juridiskās prezumpcijas un pieņēmumus, ko lietas dalībnieki nebija iesnieguši vai pamatojuši, un tajā pat laikā atteicās ņemt vērā citus faktus, pierādījumus un argumentus, ko izvirzījis prasītājs; Padomes Regulas Nr. 40/94 8. panta 4. punkta pārkāpums, jo Apelāciju padome kļūdaini secināja, ka pastāv pietiekama sajaukšanas iespēja starp attiecīgajām preču zīmēm un līdz ar to kaitējuma iespēja.